CONVOCATORIA DE SUBVENCIÓNS PARA A CELEBRACIÓN DE FESTAS PARROQUIAIS PARA O ANO 2016
ADMINISTRACIÓN LOCAL — Municipal — Lalín (Subvencións, 20/07/2016)

O Concello de Lalín convoca axudas para a celebración de festas parroquiais para o ano 2016, conforme ás seguintes bases aprobadas pola Xunta de Goberno Local na sesión extraordinaria celebrada o día 4 de xullo de 2016.1.1.—Esta convocatoria ten por obxecto establecer os criterios e procedementos para a concesión de axudas destinadas a financiar a celebración de festas parroquiais que se realicen nas distintas parroquias do termo municipal de Lalín ao longo do ano 2016, de acordo cos principios de publicidade, transparencia, concorrencia competitiva, obxectividade, igualdade e non discriminación.1.2.—O procedemento de concesión das subvencións establécese de conformidade ao disposto no artigo 25 da Lei 7/1985 do 2 de abril, Reguladora das Bases do Réxime Local; no Regulamento de Servizos das Corporacións Locais; na Lei 5/1997, de Administración Local de Galicia; na Lei 38/2003, do 17 de novembro, Xeral de Subvencións e no seu Regulamento aprobado por Real Decreto 887/2006, do 21 de xullo, na Lei 9/2007 de Subvencións de Galicia, así coma na Base 25 de Execución do Presuposto do Concello para o exercicio 2016, e respectando o establecido na Lei Orgánica 15/1999, de 13 de decembro, de Protección de Datos de Carácter Persoal.1.3. Convócanse as subvencións con cargo ao crédito consignado na seguinte aplicación orzamentaria: Poderán ser obxecto de subvención as actuacións de bandas de música, grupos de gaitas e charangas dos constituídos no Concello de Lalín, que teñan lugar con motivo da celebración de festas das distintas parroquias do Concello de Lalín. Non poderán ser obxecto de axuda na presente convocatoria as actividades subvencionadas ou financiadas no mesmo exercicio a través doutras convocatorias ou convenios asinados co Concello de Lalín. As achegas concedidas ao abeiro desta convocatoria son compatibles con outras que puideran obter os beneficiarios doutras administracións públicas, sempre e cando o importe total do conxunto das mesmas non supere o custo total da actividade subvencionada.3.1.—Poderán solicitar as subvencións as persoas físicas, persoas xurídicas e agrupacións de persoas físicas ou xurídicas, públicas ou privadas, sempre que cumpran os seguintes requisitos: a) As persoas físicas deberán estar empadroadas no Concello de Lalín na data de publicación das presentes bases no Boletín Oficial da Provincia e formar parte dunha Comisión de Festas constituída ao efecto. b) No caso das asociacións, estar legalmente constituídas. c) As asociacións deberán ter o seu domicilio social en Lalín e estar inscritas no Rexistro Municipal de Asociacións na data de publicación das presentes bases no Boletín Oficial da Provincia. d) Carecer de fins de lucro. e) Desenvolver as súas actividades total ou parcialmente no termo municipal do Concello de Lalín. f) Non ter pendente de xustificar ningunha subvención concedida polo Concello de Lalín. g) Estar ao corrente das súas obrigas tributarias, coa Seguridade Social e co Concello de Lalín.3.2.—En calquera caso, non poderán ter a condición de beneficiarios aquelas persoas ou entidades nas que concorran as circunstancias enumeradas no artigo 13 da Lei 38/2003, do 17 de novembro, Xeral de Subvencións e no artigo 10 da Lei 9/2007, de 13 de xuño, de subvencións de Galicia. As axudas outorgaranse baixo os principios de publicidade, transparencia, concorrencia competitiva, obxectividade, igualdade e non discriminación. Terán carácter voluntario e eventual e non serán invocables como precedente. O importe da subvención en ningún caso poderá ser de tal contía que, illadamente ou en concorrencia con outras subvencións, axudas, ingresos ou recursos, supere o custo da actividade subvencionada. Só se poderá presentar unha única solicitude por Comisión de Festas ou Asociación. As presentes bases reguladoras publicaranse no Boletín Oficial da Provincia e con posterioridade remitiráselle a convocatoria á Base de Datos Nacional de Subvencións, que lle dará traslado ao BOPO do seu extracto. O prazo de presentación de solicitudes será de un mes a contar dende o día seguinte á publicación do extracto da convocatoria no BOP. Entenderase como último día do prazo de presentación de solicitudes o correspondente ao mesmo ordinal do día da publicación. Se o último día fose inhábil, entenderase prorrogado ao primeiro día hábil seguinte, e se no mes de vencemento non houbese día equivalente, entenderase que o prazo expira o último día do mes. As solicitudes e demais documentación presentaranse exclusivamente e de xeito obrigatorio nos modelos normalizados. Ditos modelos facilitaranse nas dependencias municipais e estarán a disposición e na páxina web do Concello de Lalín www.lalin. gal. Non se admitirán aquelas solicitudes que non sexan presentadas nos modelos normalizados, sen prexuízo da correspondente notificación aos solicitantes para a perceptiva subsanación de erros ou defectos. As solicitudes deberán ser presentadas no Rexistro Xeral do Concello de Lalín ou a través de calquera das formas previstas no artigo 38.4 da Lei 30/1992. A presentación de solicitudes de subvención ao abeiro das presentes bases implicará a aceptación do contido íntegra das mesmas. As asociacións que reúnan os requisitos establecidos na Base 3 poderán presentar a súa solicitude xunto coa seguinte documentación: a) Modelo de solicitude. b) Documento acreditativo do acordo da entidade de acollerse á presente convocatoria e da designación da persoa que asina a solicitude e que actúa en todo o procedemento na súa representación. Anexo I. c) Fotocopia cotexada da tarxeta de identificación fiscal da entidade solicitante e do DNI do representante. d) Declaración responsable do representante da entidade relativa a que a documentación que obra en poder do Concello, aos efectos do Rexistro Municipal de Asociacións, se atopa debidamente actualizada, así como de que a entidade non está incursa en ningunha das circunstancias a que se refire o artigo 13 da Lei Xeral de Subvencións e no artigo 10 da Lei 9/2007, de 13 de xuño, de subvencións de Galicia e que imposibilita obter a condición de beneficiario de subvencións. Anexo II. No caso de que dita documentación non estea debidamente actualizada deberá presentar copia cotexada dos estatutos da Asociación. e) Certificación acreditativa dos cargos representativos. Anexo VI. f) Certificación dos datos bancarios do solicitante, orixinal ou copia cotexada. g) Certificación emitida polos organismos correspondentes relativa a estar ao corrente coas obrigas tributarias e fronte á Seguridade Social ou documento autorizando ao Concello de Lalín a solicitar da Axencia Estatal de Administración Tributaria e da Seguridade Social os datos relativos ao cumprimento das súas obrigas (Anexo VII e Anexo VIII). Así mesmo, comprobarase de oficio a ausencia de débedas do solicitante Concello de Lalín. a) Memoria explicativa das actividades que se pretenden realizar, con especificación da data e lugar de celebración, obxectivo e número de beneficiarios. A memoria deberá describir, o máis detalladamente posible, a actividade para a que se solicita a axuda. No caso de que se solicite axuda para a actuación de banda de música deberá especificarse a categoría da banda de acordo co establecido na Base 7. Anexo III. c) Orzamento detallado de ingresos e gastos da actividade con expresión do financiamento previsto, e contía do importe que se solicita ao Concello en concepto de subvención, segundo os importes establecidos na Base 7. Anexo IV. d) Declaración responsable na que se indiquen as subvencións solicitadas e as que foron concedidas para o mesmo fin ou actividade, procedentes de calquera administración ou ente público ou privado. Anexo V. Para a presentación de solicitudes de axudas para a celebración de festas parroquiais que non se realicen a través dunha asociación, deberá constituírse unha de Comisións de Festas, que deberá nomear a un Presidente que actuará como representante da mesma en todo o procedemento, e que será o beneficiario da subvención. Dita Comisión de Festas deberá estar constituída como mínimo por dúas persoas. Neste caso deberá acompañarase a seguinte documentación: a) Modelo de solicitude. b) Documento acreditativo, segundo modelo normalizado, da constitución da comisión de festas e da designación do Presidente, que actuará en representación da mesma. Anexo I Bis. c) Fotocopia do DNI do solicitante e certificado do empadroamento no Concello de Lalín. d) Declaración responsable do solicitante relativa a non estar incurso en ningunha das circunstancias a que se refire o artigo 13 da Lei Xeral de Subvencións e no artigo 10 da Lei 9/2007, de 13 de xuño, de subvencións de Galicia e que imposibilita obter a condición de beneficiario de subvencións. Anexo II Bis. e) Memoria explicativa con especificación da data e lugar de celebración, obxectivo e número de beneficiarios. No caso de que se solicite axuda para a actuación de banda de música deberá especificarse a categoría da banda de acordo co establecido na Base 7. Anexo III Bis. f) Orzamento detallado de ingresos e gastos da actividade con expresión do financiamento previsto, e contía do importe que se solicita ao Concello en concepto de subvención, segundo os importes establecidos na Base 7. Anexo IV Bis. g) Declaración responsable na que se indiquen as subvencións solicitadas e as que foron concedidas para o mesmo fin, procedentes de calquera administración ou ente público ou privado. Anexo V Bis. h) Certificación dos datos bancarios do solicitante, orixinal ou copia cotexada. i) Certificación relativa a estar ao corrente coas obrigas tributarias e fronte á Seguridade Social ou documento autorizando ao Concello de Lalín a solicitar da Axencia Estatal de Administración Tributaria e da Seguridade Social os datos relativos ao cumprimento das súas obrigas. (Anexo VII e Anexo VIII). Así mesmo, comprobarase de oficio a ausencia de débedas do solicitante co Concello de Lalín. A documentación que se entregue fotocopiada deberá ser cotexada. O solicitante será requerido para a correción de calquera defecto, erro ou ausencia na presentación da documentación, que terá que ser emendado no prazo máximo e improrrogable de 10 días contados dende o seguinte á notificación do requerimento, indicándolle que se non o fixese entenderase que desiste da súa solicitude. A instrución do procedemento corresponderalle a un técnico do concello, que realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución, comprendendo as actividades descritas no artigo 24 da Lei 38/2003 Xeral de Subvencións. No expediente de concesión das subvencións deberá figurar o informe do órgano instrutor no que se constate que da información que obra en cada expediente individual se desprende que os beneficiarios cumpren os requisitos esixidos. Constituirase unha Comisión Avaliadora que estará composta por: A Comisión Avaliadora valorará as solicitudes presentadas segundo os criterios establecidos na Base 7, e elaborará un acta na que se emita informe no que se concrete o resultado da avaliación efectuada. A Comisión Avaliadora terá competencia para a interpretación das Bases no caso de que poida xurdir algunha incidencia ao respecto. A tal efecto, deberá deixar constancia daquelas interpretacións que no seu caso xurdan ou ben na acta ou ben en informe elaborado a tal efecto, correspondendo en última instancia á Xunta de Goberno Local a aprobación das mesmas. O órgano instrutor, á vista do expediente e da acta da Comisión Avaliadora, formulará proposta de resolución á Xunta de Goberno Local, órgano competente para resolver. A proposta de resolución deberá expresar: Só se subvencionarán as actuacións de bandas de música, grupos de gaitas ou charangas dos constituídos no Concello. O importe das axudas será unha contía fixa segundo a actuación solicitada. Aos efectos de determinar o importe das axudas por actuación de bandas de música establécese a seguinte clasificación por categorías: As axudas serán de 500 € para as bandas de categoría A, de 400 € para as de categoría B e de 300 € para as de categoría C. A contía da axuda no caso de actuación dun grupo de gaiteiros e charangas será de 150 €. A concesión das subvencións realizarase por estricto orde de presentación de solicitudes no caso de que debido ao número de solicitudes presentadas non todas as solicitudes poidan ser atendidas por esgotamento da partida orzamentaria. A Xunta de Goberno Local resolverá o expediente de concesión de subvencións, previo informe da Intervención Municipal. O prazo máximo para resolver e notificar a resolución do procedemento non poderá exceder de 6 meses dende a publicación da convocatoria. A notificación levarase a cabo por correo con acuse de recibo cumprindo os requisitos establecidos nos artigos 58 e 59 da Lei 30/1992. O vencemento do prazo máximo sen terse notificado a resolución lexitima aos interesados para entender desestimada a solicitude de concesión da subvención por silencio administrativo. De conformidade co disposto no artigo 18 da Lei 38/2003, de 17 de novembro, Xeral de Subvencións e no artigo 17 da Lei 1/2016, do 18 de xaneiro, de transparencia e bo goberno, publicarase a concesión das axudas á Base de Datos Nacional de Subvencións. Así mesmo, o acordo de concesión será publicado no Taboleiro de Anuncios do Concello. As resolucións recaídas neste procedemento esgotan a vía administrativa, polo que, de conformidade co previsto no artigo 46 da Lei 29/1998, do 13 de xullo, reguladora da xurisdición contencioso-administrativa, contra elas poderase interpoñer un recurso contencioso- administrativo ante a Sala do Contencioso-Administrativo de Pontevedra no prazo de dous meses, que comezará a contar desde o día seguinte ao da súa notificación, se for expresa; se non o for, o prazo será de seis meses e, para a entidade solicitante, contarase a partir do día seguinte a aquel en que se produza o acto presunto. Malia o anterior, poderá interpoñerse potestativamente un recurso de reposición ante o mesmo órgano que a ditou, no prazo dun mes, que comezará a contar a partir do día seguinte ao da súa notificación, se for expresa; se non o for, o prazo será de tres meses, que comezará a contar a partir do día seguinte a aquel en que se produza o acto presunto. Os beneficiarios disporán dun prazo de 10 días, contados a partir do día seguinte ao da notificación da resolución, para comunicar a aceptación da subvención. Transcorrido dito prazo sen que se producise manifestación expresa, a subvención entenderase tacitamente aceptada, de acordo con artigo 21.5 da Lei 9/2007, do 13 de xuño, de Subvencións de Galicia. Sen prexuízo das demais obrigas establecidas no artigo 14 da Lei 38/2003 e no artigo 11 da Lei 9/2007, os beneficiarios das axudas concedidas ao abeiro destas bases quedan obrigados a: 1.—Realizar a actividade que fundamentou a súa concesión.2.—Destinar a subvención obtida á finalidade para a que foi concedida.3.—Comunicar ao Concello a obtención doutras subvencións ou axudas para a mesma finalidade procedentes de calquera administración ou entes públicos ou privados, así como a modificación das circunstancias que fundamentaran a concesión da subvención. Esta comunicación deberá efectuarse no momento en que se coñeza e, en todo caso, con anterioridade á xustificación da aplicación dada aos fondos percibidos.4.—Someterse ás actuacións de comprobación do Concello ou, no seu caso, do órgano de control competente, facilitando canta información sexa requirida ao respecto.5.—Acreditar que o beneficiario se atopa ao corrente no cumprimento das súas obrigas tributarias e fronte á Seguridade Social. A estes efectos, o solicitante da subvención poderá asinar o documento polo que autoriza ao Concello de Lalín a solicitar da Axencia Estatal de Administración Tributaria e da Seguridade Social os datos relativos ao cumprimento das súas obrigas e dos requisitos establecidos para obter, percibir e manter a subvención. Anexo VII e Anexo VIII ou Anexo VII Bis e Anexo VIII Bis. Así mesmo, comprobarase de oficio a ausencia de débedas do solicitante co Concello de Lalín.6.—Dar a axeitada publicidade do carácter público do financiamento das actividades subvencionadas, facendo constar na totalidade da publicidade ou actividade informativa que se realice por calquera medio que conta coa subvención do Concello de Lalín. Con carácter xeral, o pagamento realizarase logo da xustificación da efectiva realización da actividade. Para elo deberán cumprimentarse os modelos normalizados a tal efecto, e só se admitirán as xustificacións presentadas en ditos modelos, sen prexuízo da correspondente notificación aos beneficiarios para a perceptiva correción de erros. A xustificación deberá realizarse mediante a presentación da seguinte documentación: Só se admitirán como xustificantes os pagos realizados mediante transferencia bancaria, polo que as facturas deberán acompañarse do correspondente xustificante de dita transferencia. No caso de pagos por importe inferior a 300 euros admitirase o pago en metálico sempre e cando se faga constar na factura o selo do provedor, a dilixencia de factura pagada e o nome, DNI e sinatura da persoa que dilixencie o cobro da mesma. Aquelas facturas e xustificantes de pago achegados que non cumpran cos requisitos indicados non serán admitidas para a xustificación da subvención. Os gastos xustificados deberán axustarse aos conceptos establecidos no orzamento inicial e non serán admitidos aqueles que non teña relación directa coa actividade subvencionada. No caso de que se xustifique gasto polo 100% do orzamento presentado e/ou do importe da subvención concedida aboarase a totalidade da subvención, mentres que para o suposto de que se xustifique gasto inferior ao 100% aboarase a parte proporcional da mesma. Unha vez xustificados os gastos non se aboará máis que o importe xustificado co límite da subvención concedida. Para cobrar a axuda concedida comprobarase que os beneficiarios se atopan ao corrente das súas obrigas fiscais coa Axencia Estatal Tributaria, coa Seguridade Social e co Concello de Lalín. No en tanto, previa solicitude do interesado e de xeito excepcional, a Xunta de Goberno Local poderá acordar motivadamente o pagamento anticipado da subvención, debendo achegarse no prazo máximo de 3 meses a contar dende a data do pagamento os documentos xustificativos do gasto realizado. No caso de non aportar dita documentación o beneficiario deberá reintegrar o importe recibido no prazo concedido a tal efecto, sen perxuizo do pagamento dos intereses de demora que, no seu caso, correspondan. Para aquelas actividades que se desenvolvan antes do día 31 de agosto de 2016 o prazo de xustificación rematará o día 30 de setembro de 2016. Para o caso das festas parroquiais que se celebren nos meses de setembro a decembro, deberá presentarse a xustificación no prazo máximo dos 10 días posteriores á data de realización de dita festa e, en todo caso, antes do 20 de decembro de 2016. No caso de que a documentación xustificativa fose incorrecta ou insuficiente, darase un prazo máximo de 10 días para a súa corrección e, de non cumprirse este requisito dentro do prazo concedido a tal efecto, e sempre que se acredite o cumprimento da finalidade, o importe da subvención reducirase proporcionalmente aos gastos correctamente xustificados, se fose o caso, aplicando o coeficiente de financiamento. O Concello de Lalín notificará á Axencia Tributaria a relación de beneficiarios das axudas reguladas nas presentes Bases e os importes concedidos. Son causas de reintegro da subvención, xunto cos intereses de demora correspondentes, as establecidas no Título II da Lei 38/2003, do 17 de novembro, Xeral de Subvencións. Os beneficiarios das subvencións quedarán sometidos ás responsabilidades e réxime sancionador establecidos na Lei 38/2003 Xeral de Subvencións. Para os supostos non previstos nas presentes bases serán de aplicación as normas incluídas nas Bases de Execución do Presuposto do Concello de Lalín para o exercicio 2016, na Lei 38/2004, do 17 de novembro, Xeral de Subvencións e no seu Regulamento aprobado por Real Decreto 887/2006, do 21 de xullo, e por último a Lei 9/2007 de Subvencións de Galicia. Lalín, 6 de xullo de 2016.—O Alcalde, Rafael Cuíña Aparicio.